หนูอายุ 22 ปี เวลาคลำที่เต้า จะมีก้อน เป็นก้อนใหญ่เกือบเท่าเต้านม แต่เวลาคลำไปจะเจ็บ ลักษณะก้อนจะขรุขระ อาการแบบนี้ถือว่าผิดปกติมั้ยคะ
สวัสดีค่ะ วิธีการตรวจคลำเต้านมที่ถูกต้อง คือการใช้นิ้วชี้ นิ้วกลางและนิ้วนาง คลำวนไปรอบๆ เต้านม โดยสามารถดูตัวอย่างรูปภาพประกอบได้ตามlinkนี้หากคลำไม่ถูกต้อง เช่น ใช้นิ้วทั้ง 5 นิ้วในการคลำ โดยคลำแบบบีบเต้านม ย่อมทำให้คลำเต้านมได้เป็นก้อนทั้งเต้านมได้ ซึ่งจริงๆ แล้ว ก็คือเนื้อเต้านมที่ปกตินั่นเอง ซึ่งเนื้อเต้านมก็จะคลำได้ลักษณะขรุขระเป็นปกติค่ะนอกจากนี้ในช่วงก่อนการมีประจำเดือนหรือขณะมีประจำเดือน ฮอร์โมนในร่างกายจะส่งผลให้เต้านมทั้ง 2 ข้างมีการขยายขนาดขึ้นเล็กน้อย และอาจทำให้มีอาการเจ็บ คัดตึงเต้านมและคลำดูแข็งกว่าปกติ ซึ่งบางคนอาจรู้สึกเหมือนเป็นก้อนได้ด้วย ดังนั้นแนะนำให้คลำเต้านมในช่วงที่ประจำเดือนหมดไปแล้วหากได้ตรวจคลำเต้านมอย่างถูกวิธีแล้ว และยังคงพบก้อนที่เต้านม อาจเกิดจากถุงน้ำหรือซีสต์ หรือก้อนเนื้องอกธรรมดา ซึ่งมีหลายชนิดส่วนมะเร็งเต้านมนั้นก้อนจะแข็ง ไม่สามารถขยับไปมาได้ ก้อนจะโตเร็ว มักพบเป็นข้างเดียว และพบได้น้อยมากมากในคนอายุ 22 ปีค่ะหากไม่แน่ใจว่าตรวจคลำเต้านมได้อย่างถูกต้องหรือไม่ แนะนำให้ไปพบแพทย์เพื่อตรวจค่ะ